**七言絕句**

**1.清明.作者唐朝.杜牧**

清明時節雨紛紛，路上行人欲斷魂。借問酒家何處有，牧童遙指杏花村。

**2.春日 ‧ 作者:唐朝.朱熹**

勝日尋芳泗水濱，無邊光景一時新。等閒識得東風面，萬紫千紅總是春。

**3.清平調詞 ‧ 作者:唐朝.李白**

雲想衣裳花想容，春風拂檻露華濃。若非群玉山頭見，會向瑤臺月下逢。

**4.春日偶成 ‧ 作者:宋朝.程顥**

雲淡風輕近午天，傍花隨柳過前川。時人不識余心樂，將謂偷閒學少年。

**5.春宵 ‧ 作者:宋朝.蘇軾**

春宵一刻值千金，花有清香月有陰。歌管樓臺聲細細，鞦韆院落夜沈沈。

**6.春夜 ‧ 作者:宋朝.王安石**

金爐香盡漏聲殘，剪剪輕風陣陣寒。春色惱人眠不得，月移花影上欄杆。

**7.元日 ‧ 作者:宋朝.王安石**

爆竹聲中一歲除，春風送暖入屠蘇。千門萬戶曈曈日，總把新桃換舊符。

**8.初春小雨 ‧ 作者:宋朝.韓愈**

天街小雨潤如酥，草色遙看近卻無。最是一年春好處，絕勝煙柳滿皇都。

**9.元日 ‧ 作者:宋朝.王安石**

爆竹聲中一歲除，春風送暖入屠蘇。千門萬戶曈曈日，總把新桃換舊符。

**10.烏衣巷 ‧ 作者:唐朝.劉禹錫**

朱雀橋邊野草花，烏衣巷口夕陽斜。舊時王謝堂前燕，飛入尋常百姓家。

**11.上元侍宴 ‧ 作者:宋朝.蘇軾**

淡月疏星遶建章，仙風吹下御爐香。侍臣鵠立通明殿，一朵紅雲捧玉皇。

**12.詠華清官 ‧ 作者:唐朝.杜常**

行盡江南數十程，曉風殘月入華清。朝元閣上西風急，都入長楊作雨聲。

**13.絕句 ‧ 作者:唐朝杜甫**

兩個黃鸝鳴翠柳，一行白鷺上青天。窗含西嶺千秋雪，門泊東吳萬里船。

**14.寒食 ‧ 作者:唐朝韓翃**

春城無處不飛花，寒食東風御柳斜。日暮漢宮傳蠟燭，輕煙散入五侯家。

**15.江南春 ‧作者:唐朝 杜牧**

千里鶯啼綠映紅，水村山郭酒旗風。南朝四百八十寺，多少樓臺煙雨中。

**16.客中行 ‧ 作者:唐朝李白**

蘭陵美酒鬱金香，玉碗盛來琥珀光。但使主人能醉客，不知何處是他鄉。

**17.花影 ‧ 作者:宋朝.蘇軾**

重重疊疊上瑤臺，幾度呼童掃不開。剛被太陽收拾去，卻教明月送將來。

**18.暮春即事 ‧ 作者:宋朝.葉采**

雙雙瓦雀行書案，點點楊花入硯池。閒坐小窗讀周易，不知春去幾多時。

**19.登山 ‧ 作者:唐朝.李涉**

終日昏昏醉夢間，忽聞春盡強登山。因過竹院逢僧話，又得浮生半日閒。

**20.晚春 ‧ 作者:唐朝.韓愈**

草木知春不久歸，百般紅紫鬥芳菲。楊花榆莢無才思，惟解漫天作雪飛。

**21.送春 ‧ 作者:宋朝.王令**

三月殘花落更開，小簷日日燕飛來。子規夜半猶啼血，不信東風喚不回。

**22.三月晦日送春 ‧ 作者:唐朝.賈島**

三月正當三十日，春風別我苦吟身。共君今夜不須睡，未過曉鐘猶是春。

**23.客中初夏 ‧ 作者:宋朝.司馬光**

四月清和雨乍晴，南山當戶轉分明。更無柳絮因風起，惟有葵花向日傾。

**24.有約 ‧ 作者:宋朝.趙師秀**

黃梅時節家家雨，青草池塘處處蛙。有約不來過夜半，閒敲棋子落燈花。

**25.初夏睡起 ‧ 作者:宋朝.楊萬里**

梅子流酸濺齒牙，芭蕉分綠上窗紗。日長睡起無情思，閑看兒童捉柳花。

**26.晚樓閒坐 ‧ 作者:宋朝.黃庭堅**

四顧山光接水光，憑欄十里芰荷香。清風明月無人管，并作南來一味涼。

**27.田家 ‧ 作者:宋朝.范成大**

晝出耘田夜績麻，村莊兒女各當家。童孫未解供耕織，也傍桑陰學種瓜。

**28.題榴花 ‧ 作者:唐朝.韓愈**

五月榴花照眼明，枝間時見子初成。可憐此地無車馬，顛倒蒼苔落絳英。

**29.送使安西 ‧ 作者:唐朝.王維**

渭城朝雨浥輕塵，客舍青青柳色新。勸君更盡一杯酒，西出陽關無故人。

**30.題北謝碑 ‧ 作者:唐朝.李白**

一為遷客去長沙，西望長安不見家。黃鶴樓中吹玉笛，江城五月落梅花。

**31.楓橋夜泊 ‧ 作者:唐朝.張繼**

月落烏啼霜滿天，江楓漁火對愁眠。姑蘇城外寒山寺，夜半鐘聲到客船。

**32.霜月 ‧ 作者:唐朝.李商隱**

初聞征雁已無蟬，百尺樓臺水接天。青女素娥俱耐冷，月中霜裏鬥嬋娟。

**33.秦淮夜泊 ‧ 作者:唐朝.杜牧**

煙籠寒水月籠沙，夜泊秦淮近酒家。商女不知亡國恨，隔江猶唱後庭花。

**34.冬景 ‧ 作者:宋朝.蘇軾**

荷盡已無擎雨蓋，菊殘猶有傲霜枝。一年好景君須記，最是橙黃橘綠時。

**35.觀書有感 ‧ 作者:宋朝.朱熹**

半畝方塘一鑑開，天光雲影共徘佪。問渠那得清如許，為有源頭活水來。

**36.直中書省 ‧ 作者:唐朝.白居易**

絲綸閣下文章靜，鐘鼓樓中刻漏長。獨坐黃昏誰是伴，紫薇花對紫薇郎。

**37.湖上初雨 ‧ 作者:宋朝.蘇軾**

水光瀲灩晴初好，山色空濛雨亦奇。欲把西湖比西子，淡粧濃抹總相宜。

**38.西湖‧ 作者:宋朝.楊萬里**

畢竟西湖六月中，風光不與四時同。接天蓮葉無窮碧，映日荷花別樣紅。

**39.西湖. 作者:宋朝.林升**

山外青山樓外樓，西湖歌舞幾時休。暖風薰得遊人醉，直把杭州作汴州。

**40.中秋 ‧ 作者:唐朝.杜牧**

暮雲收盡溢清寒，銀漢無聲轉玉盤。此生此夜不長好，明月明年何處看。

**41.題壁 ‧ 作者:無名氏**

一團茅草亂蓬蓬，驀地燒天驀地空。爭似滿爐煨榾柮，漫騰騰地煖烘烘。

**42.歸雁 ‧ 作者:唐朝.錢起**

瀟湘何事等閒回，水碧沙明兩岸苔。二十五絃彈夜月，不勝清怨卻飛來。

**43.秦淮夜泊 ‧ 作者:唐朝.杜牧**

煙籠寒水月籠沙，夜泊秦淮近酒家。商女不知亡國恨，隔江猶唱後庭花。

**44.答鍾弱翁 ‧ 作者:宋朝.牧童**

草鋪橫野六七里，笛弄晚風三四聲。歸來飽飯黃昏後，不脫簑衣臥月明。

**45.霜月 ‧ 作者:唐朝.李商隱**

初聞征雁已無蟬，百尺樓臺水接天。青女素娥俱耐冷，月中霜裏鬥嬋娟。

**46.泛舟 ‧ 作者:宋朝.朱熹**

昨夜江邊春水生，艨艟巨艦一毛輕。向來枉費推移力，此日中流自在行。

**47.入直 ‧ 作者:宋朝.周必大**

綠槐夾道集昏鴉，敕使傳宣坐賜茶。歸到玉堂清不寐，月鉤初上紫薇花。

**48.寒夜 ‧作者:宋朝. 杜耒**

寒夜客來茶當酒，竹爐湯沸火初紅。尋常一樣窗前月，纔有梅花便不同。

**49.雪梅 ‧ 其一 ‧ 作者:宋朝.盧梅坡**

梅雪爭春未肯降，騷人擱筆費評章。梅須遜雪三分白，雪卻輸梅一段香。

**50.雪梅 ‧ 其二 ‧ 盧梅坡（宋）**

草鋪橫野六七里，笛弄晚風三四聲。歸來飽飯黃昏後，不脫簑衣臥月明